text: Blæsten er taget af og vandstanden på vej mod normal ved Vestkysten
  03 februar 2016 kl. 05.40
  Det seneste døgns stærke blæst er løjet af og onsdag morgen har vandet trukket sig tilbage ved vestkysten uden at anrette større skader.
  Nattens vejr har ikke givet hverken politi eller beredskab de store udfordringer efter en ellers travl tirsdag.
  En effektiv indsats med pumperne betød, at der tirsdag aften ikke længere var fare for, at en håndfuld sommerhuse ved Sneum blev oversvømmet og vandet i det i Sneum Å er på vej mod det normale for årstiden, oplyser Syd- og Sønderjyllands Politi onsdag morgen.
  Tarphagevej/Vestkystvejen mellem Esbjerg og Billum er også åben for færdsel igen efter at have været oversvømmet og lukket det meste af tirsdag.
  Blæsten kan dog fortsat mærkes på Vejle Fjordbroen - især af høje og lette køretøjer, lyder det fra Vejdirektoratet.
  Tarphagevej/Vestkystvejen mellem Esbjerg og Billum er åben for færdsels igen, efter at have været oversvømmet. #politidk
  
  